# Marc Pubill Pagès

Marc Pubill Pagès (Terrassa, Vallès Occidental, 20 de juny de 2003) és un futbolista professional català que juga com a lateral dret a la UD Almeria.

## Carrera de club
### Llevant

Nascut a Terrassa, Catalunya, Pubill va representar com a juvenil el CE Manresa, el RCD Espanyol, el Club Gimnàstic Manresa i el Llevant UE. El 13 de desembre de 2020, quan encara era juvenil, va debutar com a sènior amb el filial d'aquest últim jugant els últims 11 minuts d'una derrota contra l'Hércules CF a casa, per 0-1, en partit de la Segona Divisió B.
Pubill va marcar el seu primer gol com a major d'edat el 17 d'octubre de 2021, el tercer gol del filial en una victòria fora de casa per 0-3 sobre el mateix rival. El 3 de desembre, va renovar el seu contracte amb el club fins al 2026.
Pubill va debutar amb el primer equip i a la Primera divisió el 20 de desembre de 2021, començant com a titular en una derrota a casa per 3-4 contra el València CF. Va marcar el seu primer gol com a professional el 5 de febrer de 2023, marcant el primer gol en una victòria per 2-1 contra el FC Cartagena, a Segona Divisió.

### Almeria

El 9 d'agost de 2023, Pubill va signar un contracte de sis anys amb la UD Almeria, equip de Primera divisió. Dos mesos després, va sotmetre's a una intervenció quirúrgica per tractar una lesió al genoll, que el va fer perdre's bona part de la primera volta de la temporada 2023-24. Un cop recuperat, va assumir la titularitat a la banda dreta de la defensa, però no va poder evitar el descens de l'equip a la Segona Divisió.

## Carrera internacional

Pubill va representar Espanya en categoria sub-19, i fou convocat per primer cop a l'octubre de 2021. Va ser un dels esportistes dels Països Catalans als Jocs Olímpics d'Estiu de 2024, disputant com a titular gairebé tots els partits de la selecció olímpica de futbol, marcant el primer gol de l'equip en el torneig i enduent-se la medalla d'or en la final contra França.

## Palmarès
### Selecció espanyola

* 1 Medalla d'or en els Jocs Olímpics: 2024

## Referències

* ↑ «Estos son los juveniles que hacen la pretemporada con el Atlético Levante» (en castellà). esportbase media, 05-08-2021. [Consulta: 20 desembre 2021].
* ↑ «Otra derrota que deja al Atlético Levante en una situación muy delicada» (en castellà). Super Deporte, 13-12-2020. [Consulta: 21 desembre 2021].
* ↑ «El Atlético Levante asesta un golpe de confianza ante el Hércules (0–3)» (en castellà). Super Deporte, 17-10-2021. [Consulta: 21 desembre 2021].
* ↑ «Marc Pubill renueva su contrato con el Levante UD hasta 2026» (en castellà). Levante UD, 03-12-2021. [Consulta: 20 desembre 2021].
* ↑ «Guedes condena a un desgraciado Levante» (en castellà). Marca, 20-12-2021. [Consulta: 21 desembre 2021].
* ↑ «Aprobados y suspensos del Levante: Otro fiasco en el ilusionante debut de Pubill» (en castellà). Diari AS, 20-12-2021. [Consulta: 21 desembre 2021].
* ↑ «El Almería ficha a uno de los jugadores más deseados en el mercado: Marc Pubill» (en castellà). UD Almería, 09-08-2023. [Consulta: 9 agost 2023].
* ↑ García, Nico. «Pubill estará cuatro meses de baja» (en castellà), 04-10-2023. [Consulta: 17 juliol 2024].
* ↑ Fernández, Tony. «Pubill vale el doble» (en castellà). La Voz de Almería, 25-04-2024. [Consulta: 17 juliol 2024].
* ↑ «Marc Pubill, Levante UD, s'incorpora a la llista de convocats d'Espanya sub-19» (en castellà). Valencia Base, 22-10-2021. [Consulta: 20 desembre 2021].
* ↑ Fernández, Felipe. «España vence a Francia en París y vuelve a ganar la medalla de oro del fútbol 32 años después» (en castellà). RTVE, 09-08-2024. [Consulta: 9 agost 2024].
* ↑ «El futbol espanyol es fa amb l’Or dels Jocs Olímpics de París 2024». Diari del Maestrat, 09-08-2024. [Consulta: 25 octubre 2024].

## Enllaços externs

* Marc Pubill Pagès a BDFutbol
* Marc Pubill Pagès a La Preferente (castellà)
* Marc Pubill Pagès, Fitxa a Soccerway